Kvenfélagið Brautin í Bolungarvík afhenti á dögunum hjúkrunarheimilinu Bergi lyfjadælu að gjöf . Lyfjadælan er stafræn og eykur öryggi og þægindi í lyfjagjöfum fyrir sjúklinga . Kvenfélagið hefur í gegnum árin stutt ötullega við bakið á hjúkrunarheimilinu Bergi , áður Skýlinu , meðal annars hefur félagið gefið loftdýnu sem eykur til muna þægindi hjá langlegusjúklingum . Á myndinni eru þær Fjóla Bjarnadóttir , Sóley Sævarsdóttir , Sólveig Sigurðardóttir , Sigrún Waltersdóttir formaður kvenfélagsins og Hildur Elísabet Pétursdóttir .